8 अक्षांश उत्तर
8° 8 अक्षांश उत्तर (8th parallel north) पृथ्वी की भूमध्यरेखा के उत्तर में 8 अक्षांश पर स्थित अक्षांश वृत्त है। यह काल्पनिक रेखा हिन्द महासागर, प्रशांत महासागर व अटलांटिक महासागर और दक्षिण अमेरिका, दक्षिणपूर्वी एशिया (थाइलैण्ड, फ़िलिपीन्स, इत्यादि), दक्षिण एशिया (श्रीलंका) व अफ़्रीका के भूमीय क्षेत्रों से निकलती है। यह भारत के अण्डमान व निकोबार द्वीपसमूह के कत्चल, नन्कोव्री और कमोर्ता द्वीपों से गुज़रती है। इसके अतिरिक्त यह भारत के लक्षद्वीप व माल्दीव के बीच के खुले सागर से निकलती है। कन्याकुमारी इस के समीप ज़रा सा उत्तर में स्थित है।